Увазе для нашай гісторыі прысвечаны дадатак да гульні пад назвай Kingdoms. З ім дадаецца цэлая кампанія за Вялікае Княства Літоўскае. Гульня пачынаецца з 1250 года — прыкладнай даты стварэння дзяржавы, а князь — рэальная гістарычная асоба, Міндоўг. Асноўная мэта кампаніі паўтараецца з гісторыяй — не даць захапіць сябе суседнім ворагам: Тэўтонскаму ордэну, Залатой ардзе або Масковіі, заключыць Крэўскую ўнію з Польшчай і перамагчы крыжакоў пад Грунвальдам. Але, паколькі гэта гульня, ніхто не ў праве забараняць пісаць сваю гісторыю беларускага Сярэдневечча і, напрыклад, захапіць Польшчу ці нават увесці праваслаўе на нямецкіх землях.